text: 157. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ.Φ.444/11379/1851 της 10/15 Μαρτ. 1989 (ΦΕΚ Β΄ 194) (Διόρθ. Σφαλμ. στο ΦΕΚ 333/8-5-89) Έγκριση κυκλοφορίας φορτηγών αυτοκινήτων ψυγείων ως διεθνών μεταφορών. 1.Εγκρίνουμε τη διενέργεια διεθνών εμπορευματικών μεταφορών με φορτηγά αυτοκίνητα ψυγεία δημόσιας χρήσης μικτού βάρους 38 τόνων, τα οποία έχουν τεθεί σε κυκλοφορία ως φορτηγά ψυγεία δημόσιας χρήσης εθνικών μεταφορών μέχρι και 6.5.1986 και υπό την απαραίτητη προϋπόθεση, ότι εξακολουθούν να κυκλοφορούν ως αυτοκίνητα ψυγεία δημόσιας χρήσης, μέχρι τη δημοσίευση της παρούσας απόφασης. 1.Απαραίτητη προϋπόθεση για την υλοποίηση της έγκρισης αυτής, είναι η διαπίστωση, ότι τα φορτηγά αυτοκίνητα ψυγεία, στα οποία αναφέρεται, έχουν νόμιμα τεθεί σε κυκλοφορία ως φορτηγά αυτοκίνητα ψυγεία δημόσιας χρήσης. 3.Οι άδειες των αυτοκινήτων αυτών, μετά τον έλεγχο του φακέλου, θα υπογραφούν και θα σφραγισθούν με την επισήμανση, ότι «επιτρέπεται η διενέργεια αποκλειστικά διεθνών μεταφορών». 